Paralele al tiu dinamika aliro al kosmologio, unu longdaŭra debato pri la strukturo de la kosmo atingis kulminon. La astronomo Harlow Shapley de la Monto Wilson pledis por la modelo de kosmo konsistanta nur el la stela sistemo de la Lakta Vojo; dum Heber D. Curtis argumentis por la ideo, ke spiralaj nebuloj estis stelsistemoj memstare kiel insulaj universoj. Tiu diferenco de ideoj kulminis per la organizo de la Granda Debato.
la 26-an de aprilo 1920 ĉe la kunveno de la Usona Nacia Akademio de Sciencoj en Vaŝingtono. La debato estis solvita kiam Edwin Hubble detektis Cefeidajn Variablojn en la Andromeda Galaksio en 1923 kaj 1924. Iliaj distancoj establis spiralan nebulon multe pli foren ol la rando de la Lakta Vojo.